აიეშა ეროტიკა

**აიეშა ეროტიკა** (*Ayesha Erotica*) (დაბ. 11 აგვისტო 1996) —  ამერიკელი შემსრულებელი, რეპერი, პროდიუსერი. ცნობილია როგორც ექსკლუზიური მედია პერსონა, მისი სიმღერები ხშირად ინსპირირებულია 2000-იანების მუსიკალური ჟღერადობითა და ჟანრით, hyperpop. 

ეროტიკამ მუსიკის ონლაინ გამოშვება დაიწყო 2015 წელს, Ayesha Erotica alias-ს ქვეშ, დამოუკიდებლად გამოსცა ორი ალბომი, ორი მცირე ალბომი (EP) და არაერთი სინგლი, მომდევნო ორი წლის განმავლობაში. შემოქმედებითი პაუზის აღებამდე (2018-2023) მას კოლაბორაცია ჰქონდა ისეთ არტისტებთან, როგორებიცაა Slayyyter და That Kid.

## ცხოვრება და კარიერა 
ეროტიკა დაიბადა 1996 წელს. არის ტრანსგენდერი ქალი. თავიდან მუსიკის ონლაინ გამოშვება დაიწყო 2015 წელს, Ayesha Erotica alias-ს ქვეშ. ცნობადი და გამორჩეული გახდა SoundCloud-ზე გამოშვებული სინგლებით. კალიფორნიაში, ჰანთინგტონის სანაპიროზე ცხოვრებისას აგრეთვე ჩაწერა სადებიუტო ალბომი, *"Big Juicy"*, 2016 წელს. ლოს ანჯელესში ყოფნისას, ეროტიკამ კოლაბორაცია დაიწყო მომღერალთან, სახელწოდებით Slayyyter და 2018 წლის აგვისტოში გამოუშვეს სინგლი-*“BFF”*. დუეტმა გამოუშვა მრავალი სიმღერა SoundCloud-ზე, მათ შორის საშობაო სიმღერა და That Kid-თან კოლაბორაციული სიმღერა, *“Dial Tone”*. არაერთი კოლაბორაციული ჩანაწერი Slayyyter-თან ერთად, შედიოდა Slayyyter-ის სადებიუტო ჩანაწერებს შორის, რომლებშიც აიეშა ეროტიკა მოხსენიებული იყო როგორც **Ms. Cheeseburger**.

2018 წელს, ეროტიკამ საკუთარი მუსიკა ინტერნეტიდან წაშალა და უარი თქვა თავისი სახელით (Ayesha Erotica) სამომავლოდ მუსიკის გამოშვებაზე, ვინაიდან ის საზოგადო იმიჯისა და პოპულარობის გამო განიცდიდა დისკომფორტს. უკვე 2019 წლიდან მისმა საკმაოდ ბევრმა სიმღერამ (მათ შორის გამოუქვეყნებელი დემო სიმღერები) მოიპოვა პოპულარობა პლატფორმა „ტიკ-ტოკზე“, მაგალითად-*"Vacation Bible School"*, *"Yummy"*. სიმღერის *"Yummy"* მიქსი, სიმღერასთან *"Righteous"* (Mo Beats) ვირუსულად მოედო „ტიკ-კოკს“. დიდი პოპულარობით სარგებლობდა ეროტიკას *"Juicy Couture"*, 2023 წლის მიწურულს. 

2023 წელს, ეროტიკა პირდაპირ გადმოცემაში (livestream) გამოჩნდა, შემსრულებელ ჩეის აქონთან (Chase Icon) ერთად, რომელშიც განაცხადა რომ მუსიკას უბრუნდებოდა. ეროტიკამ განაგრძო მუსიკალური კარიერა და მრავალი სინგლი გამოუშვა 2023 წლის ბოლოს. 2024 წლის იანვარში კოლაბორაციული სინგლი გამოუშვა Mel 4Ever-თან ერთად, სახელით *"Tongues"*. 2024 წლის თებერვალში გამოვიდა *"Rock Your Body"* Kets4eki-თან ერთად, 2024 წლის აპრილში Odetari-თან ერთად სინგლი *"Break a Neck"*. აიეშას სიმღერა, *"Spread That Puss"*, გამოყენებულია Doechii-ს სინგლში, *"Alter Ego"*, რომელიც გამოქვეყნდა 2024 წლის მარტში. აიეშა ეროტიკა ფიგურირებს კოლაბორაციულ რემიქსში, *"Badder"* (2024 წლის ივლისი), Joey Valence & Brae-თან ერთად.

## დისკოგრაფია 
### სტუდიო ალბომები 
### მცირე ალბომები (EP) 
### სინგლები 
### როგორც თანაარტისტი 
## რესურსები ინტერნეტში
*   Menjivar, Brittany(15 მაისი, 2024)
*   Simon, Noah (28 იანვარი, 2022)
*   Tanzer, Myles (12 სექტემბერი, 2018)
*   Maicki, Salvatore (14 თებერვალი, 2019)
* Wang, Steffanee  (14 მაისი, 2020) 
*  D'Souza, Shaad (19 იანვარი, 2024)
*  Major, Michael (23 თებერვალი, 2024)
*  Daily double (19 აპრილი, 2024)
*   Wang, Steffanee (7 მაისი, 2021)
*  Love Michael, Michael (15 ოქტომბერი, 2018) 
*  ბილბორდი   (18 სექტემბერი, 2024)

კატეგორია: ამერიკელი მომღერლები
კატეგორია: XXI საუკუნის მომღერლები
კატეგორია: დაბადებული 1996
კატეგორია: დაბადებული 11 აგვისტო
კატეგორია: ამერიკელი რეპერები
კატეგორია: ქალი მომღერლები
კატეგორია: ამერიკელი მუსიკოსები
კატეგორია: ამერიკელი კომპოზიტორები
კატეგორია: პოპ-მუსიკა
კატეგორია:ცოცხალი ადამიანები